***Өзiн-өзi тану сабағының жоспары***

Мектеп: Веселое орта мектебі № 28

Тақырып: Табиғат ғажаптары

Құндылық: Қиянат жасамау

Қасиеттер: Қоршаған ортаға қамқорлық, мейірімділік, сүйіспеншілік.

Мұғалiм: Амангельдинова Л.А. Cынып 5

|  |  |
| --- | --- |
| **Сабақ мақсаты**: Оқушылардың адам өміріндегі табиғаттың маңыздылығын түсіндіру.  1. Білімділік: «Табиғат», «табиғат ғажайыптары» ұғымдарының түсініктерін кеңейту;  2.Дамытушылық: Айнала қоршаған ортамен үйлесімді өмір сүруге, қамқорлық жасауға баулу; 3. Тәрбиелік: Оқушылардың бойындағы сүйіспеншілік сезімдерін оята отырып, қиянат жасамауға тәрбиелеу. | ***Ресурстар:*** *(Әдістемелік құралдар, кітап, интерктивтік тақта)* |
| **Сабақ барысы:**   1. **Ұйымдастыру кезеңi.**   **Тыныштық сәтi.**  Баяу әуен жүріп жатады «Орманға ойша серуен» тыныштық сәті өткізіледі. | ***Сабақ барысын талқылау:*** |
| **Дәйек сөз.**   * «Қайырымды іс жаса, * қайырлы болар әр ісің». (Халық даналығы) * 1. Табиғатты қалай қорғау керек?   2. Сенің табиғатқа жасаған қайырымды істерің? |  |
| **1.Әңгiмелеу (сұхбат).**  «Бала және інжугүл қоңыраулары» әңгімесі. (В. Сухомлинский)  1 сұрақ: Бала інжугүлге неліктен қызықты?  2 сұрақ: Егер сендердің өмірлеріңде осындай жағдай болса, не істер едіңдер?  3сұрақ: Бала інжугүлді неліктен жұлмады?    **Мұғалімнен сыйлық:** «Табиғат ғажаптары» бейнерөлигін көрсету. |  |
| **2.Шығармашылық жұмыс, топтық жұмыс.**  Екі топқа бөленіп жұмбақтардың шешуін табу.  **1.** Бір халық аспанда ұшқан, аяғы жоқ,  Ұстаған қолдарында таяғы жоқ.  Күніне талай жерге кетер кезіп,  Нәрсенің бұл секілді саяғы жоқ. *(Бұлт)*  **2.** Қолы жоқ, сурет салады,  Тісі жоқ, тістеп алады. *(Аяз)*  **3.** Қараңғыда жымыңдайды, жанады,  Жарық түссе,бірден сөніп қалады. (Жұлдыз)  **4.** Сатайын десем ауыр кілем,  Сатпайын десем тәуір кілем *(Жер)*  **5.** Гүл-гүл жайнап жер, аспан,  Гүрілдейді сайда өзен.  Гүлжазира жарасқан  Гүлдерімен қай кезен? *(Көктем)*  **6.** Сырылдатады шәйнегн,  Ұнатпаса да жұрт, мейлі.  Тереземіздің әйнегін жуады,  Бірақ сүртпейді. *(Жаңбыр)* |  |
| **3.Үй тапсырмасы.**  Табиғат туралы нақыл сөздер жинау. |  |
| **4.Топпен ән айту.**  Сөзі: Н. Баймұхамедов  Әні:А.Жұбанов  **Ақ көгершін**  **I шумақ:**  Ақ көгершін, көгершін,  Қолғанат құс сен едің.  Бар, кезіп қайт ел үшін,  Кең дүниенің көлемін.  Әділеттің құсы деп,  Көз алмастан жолыңнан.  Бақыт болып қоншы деп,  Ұшырамын қолымнан.  **Қайырмасы:**  Ел тілегін алып ұш  Адамзаттың бағына.  Қара бұлтты жарып ұш  Мұхиттың арғы жағына.  **II шумақ:**  Сенен көзін алмайды  Ақ ниетті бар адам.  Ақ қанатың талмайды  Әділеттен жаралған.  Тыныш-бейбіт өмірдің  Белгісі боп қанат қақ.  Әлемге ортақ көңілдің  Қайт шыңына қонақтап. |  |
| **5. Соңғы тыныштық сәтi.**  Балалар, бәріміз көзімізді жұмып тыныштық әлеміне енейік. Бүгінгі сабақтан алған жақсы әсерлерімізді есімізге алып, жүрегімізге орналастырайық. Сіздерге көп рахмет! |  |